ZMLUVA 
o poskytnutí dotácie na rok  2013
číslo 

uzavretá podľa § 51 zákona č. 40/1964 Zb. Občiansky zákonník 
v znení neskorších predpisov
v spojitosti s § 4 ods. 6 zákona č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky

medzi zmluvnými stranami

Ministerstvo obrany Slovenskej republiky
zastúpené:  
sídlo: Kutuzovova 8, 832 47 Bratislava
IČO: 30845572
peňažný ústav: Štátna pokladnica Bratislava
číslo účtu: 7000171215/8180
(ďalej len „poskytovateľ“) 

a

zastúpené: 
sídlo
IČO: 
peňažný ústav: 
číslo účtu: 
(ďalej len „prijímateľ“)

Článok 1
Predmet zmluvy

        Predmetom tejto zmluvy je poskytnutie dotácie prijímateľovi podľa zákona             č.435/2010 Z. z. o poskytovaní dotácií v pôsobnosti Ministerstva obrany Slovenskej republiky z rozpočtu rozpočtovej kapitoly poskytovateľa v sume a za podmienok podľa tejto zmluvy. 
Článok 2
Účel poskytnutia dotácie

        Dotácia sa poskytuje na...........................................v súlade s § 2 písm. l) zákona č. 435/2010  Z. z. o poskytovaní dotácií v pôsobnosti Ministerstva obrany Slovenskej republiky. 

Článok 3
Suma poskytnutej dotácie

      Dotácia sa poskytuje prijímateľovi v celkovej sume ............. € (slovom ..............).

Článok 4
Podmienky použitia dotácie

1.	Prijímateľ prijíma sumu poskytnutej dotácie podľa článku 3 tejto zmluvy bez výhrad. 
2.	Prijímateľ sa zaväzuje, že sumu poskytnutej dotácie použije hospodárne a výlučne na účel uvedený v článku 2 tejto zmluvy. Prijímateľ sa ďalej zaväzuje, že jej použitie bude riadne viesť vo svojej účtovnej evidencii. 
3.	Ak prijímateľ nepoužije sumu poskytnutej dotácie alebo jej časť na účel podľa článku 2 tejto zmluvy, je povinný neoprávnene použitú sumu poskytnutej dotácie vrátiť na účet poskytovateľa a v lehote určenej poskytovateľom.
 
Článok 5
Práva a povinnosti zmluvných strán

      Zmluvné strany sa dohodli na vzájomných právach a povinnostiach takto:

1.	Poskytovateľ poskytne dotáciu v sume podľa článku 3 tejto zmluvy jednorázovo         a výlučne bezhotovostne na účet prijímateľa, a to do 21 dní od nadobudnutia účinnosti tejto zmluvy.
2.	Prijímateľ nie je oprávnený sumu poskytnutej dotácie previesť na iný účet. 
3.	Prijímateľ je povinný v lehote do jedného mesiaca po skončení realizácie účelu poskytnutia dotácie odviesť na účet poskytovateľa nepoužitú sumu a výnosy z poskytnutej dotácie a zároveň mu zaslať o tom písomné upozornenie. Ak účel poskytnutej dotácie bude prijímateľ realizovať v poslednom štvrťroku 2013, je povinný v lehote najneskôr do 10. decembra 2013 odviesť na účet poskytovateľa nepoužitú sumu a výnosy z poskytnutej dotácie a zároveň mu zaslať o tom písomné upozornenie.  

Článok 6
Zmluvné sankcie

1.	Ak prijímateľ poruší finančnú disciplínu podľa článku 4 bodu 3 tejto zmluvy odvedie na účet poskytovateľa neoprávnene použitú sumu poskytnutej dotácie a zmluvnú pokutu vo výške 0,1%  z neoprávnene použitej sumy poskytnutej dotácie za každý aj začatý deň omeškania.   
2.	Ak prijímateľ poruší finančnú disciplínu podľa článku 5 bodu 3 tejto zmluvy odvedie na účet poskytovateľa nepoužitú sumu a výnosy z poskytnutej dotácie a zmluvnú pokutu vo výške 0,1% z nepoužitej sumy a výnosov poskytnutej dotácie za každý aj začatý deň omeškania.  

Článok 7
Záverečné ustanovenia

1.	Táto zmluva sa uzatvára na dobu určitú. Jej platnosť končí dňom splnenia všetkých nárokov z nej vyplývajúcich.
2.	Platnosť zmluvy možno ukončiť aj dohodou zmluvných strán alebo jednostranne písomnou výpoveďou jednej zo zmluvných strán v dvojmesačnej výpovednej lehote, ktorá začne plynúť prvým dňom nasledujúceho mesiaca po jej doručení druhej zmluvnej strane.
3.	Túto zmluvu možno po súhlase zmluvných strán kedykoľvek zmeniť alebo doplniť formou písomného dodatku podpísaného zmluvnými stranami.
4.	Táto zmluva je vyhotovená v troch originálnych rovnopisoch; poskytovateľ dostane dva rovnopisy a prijímateľ dostane jeden rovnopis. 
5.	Táto zmluva nadobúda platnosť dňom jej podpisu a účinnosť podľa § 47a zákona č. 40/1964 Zb. Občiansky zákonník v znení zákona č. 546/2010 Z. z.

 V  Bratislave dňa ..........2013                                     V...............dňa   ...........2013

     Za poskytovateľa:                                                      Za prijímateľa:

...........................................................                             .......................................................
    meno, priezvisko, funkcia  a podpis                                            meno, priezvisko, funkcia a podpis
        (odtlačok pečiatky)                                                                       (odtlačok pečiatky)